Referat af bestyrelsesmøde i **Seminariet, Kultur & Medborgerhus** mandag den 14. april 2014.

Til stede: Martin, Niels Arne, Birgitte, Else, Susanne, Søren, Birthe. Afbud fra Bodil.

**Udsendt Dagsorden:**

1. Godkendelse af referat fra generalforsamlingen den 31. marts 2014
2. Konstituering af bestyrelsen
   * Formand
   * Næstformand
   * Sekretær
   * Kasserer
3. Drøftelse af køkkensituationen
4. Drøftelse af arbejdsplan for 2014/2015
5. Budget
6. Evt.
7. Forfriskning sammen med bestyrelsen for lokalrådet

1. Referat fra generalforsamlingen blev godkendt uden kommentarer. Dog med nyt tilrettet budget.

2. Bestyrelsen konstituerede sig som følger:

Formand: Birgitte

Næstformand: Niels Arne

Kasserer: Else

Sekretær: Birthe

Det bemærkes, at Else **ikke** er kasserer for Cafeen. En anden løsning med at støtte Jimmy overvejes stadig og løsninger efterlyses. Birgitte er på indtil videre.

3. Drøftelse af køkkensituationen. Birgitte bruger megen tid på at støtte Jimmy, og det er ikke holdbart i længden. Han skal i højere grad kende sine forudsætninger og afstemme dem med vores forventninger og de muligheder som Cafeen nu pt. rummer. Men økonomien og mange fremtidige større og mindre arrangementer i Cafeen lover trods alt godt i hvert fald på den korte bane. Søren vil arbejde på Cafeens bookingssystem, som pt. ikke findes hverken samarbejdsvilligt eller overskueligt.

Birgitte fortsætter arbejdet med at etablere kasseapparat, og muligheden for at benytte kontokort som betaling i Cafeen, samt undersøger muligheden af at bruge mobil-pay som betaling.

4. Bestyrelsesmedlemmerne skal lige tjekke i hvilke arbejdsgrupper, de er tilmeldte og satse på at lægge det meste basisarbejde her. (se Birgittes oplæg fra tidligere møde) Bestyrelsesarbejdet skal i højere grad indskrænkes til bestyrelsesarbejde.

5. EVT.

* Birthe og Birgitte har skrevet forslag til sponsorater, men selve opsætningen virker ikke tiltalende. Teksten sendes snarlig til høring i bestyrelsen. Birgitte får ny medarbejder, som måske kan lave et mere adækvat design. Smukkere farver, andet format etc.
* Sydbank ansøgning om økonomisk støtte er afsendt.
* Vi påregner at biblioteket flytter ind i Seminariet engang i løbet af sommeren. Der er møde desangående
* Indbrudsforsøget i Cafeen den 9. april blev anmeldt til politiet. Vi skal tænke på alarmsystem, videoovervågning, lyssætning og en forsikring.
* Birthe kontakter Horsens Rengøring mhp. en fast rengøringsaftale.

Herefter forfriskede bestyrelsen sig med Lokalrådet.

*Husk vi er alle ambassadører for Cafeen og Seminariet…*

15.4.2014 - BirtheBJ –